Zona Rosa

Zona Rosa er et område i Mexico by, i Colonia Juárez, rett sør for Paseo de la Reforma. Området er fullt av hoteller, butikker, restauranter, gallerier og utesteder, og er et av byens mest populære steder å gå ut om kvelden. Denne profilen oppsto på 50- og 60-tallet, og stedet fikk raskt tilnavnet «Mexicos Montmartre». I forhold til i resten av byen er det svært lite biltrafikk i Zona Rosa, og mange gågater omgitt av trær og busker. De siste åra har området også blitt kjent for å frekventeres av mange homofile.

I Zona Rosa ligger også hovedkvarterene til flere banker og finansinstitusjoner, i tillegg til Bolsa Mexicana de Valores (Mexicos børs).

I området Pequeño Seúl i Zona Rosa bor det mange av koreansk opphav.

Mexico by
Mexicos føderale distrikts geografi